open-index/open-wikipedia-markdown huggingface dataset:
Alūksnes novada karogs

**Alūksnes novada karogs** ir viens no Alūksnes novada oficiālajiem simboliem. Karogs iesvētīts Alūksnes evaņģēliski luteriskajā baznīcā 2011. gada 6. augustā. Karoga autors ir Ivars Pilips, to darinājusi Latvijas Amatniecības kameras amata meistare Rudīte Grasberga.

## Karoga izskats
Alūksnes novada karogs ir divpusējs, tā platuma un augstuma attiecība ir 2:1. Diagonāle sadala karogu divos trijstūros, no kuriem augšējais ir sudraba, bet apakšējais — purpura krāsā. Karoga vidū ir attēlots Alūksnes novada ģerbonis. Karoga augšupejošais diagonālais dalījums simbolizē novada atrašanās vietu Latvijas Ziemeļaustrumos un Alūksnes augstienē, kā arī izsaka novada izaugsmi un attīstību. Purpura krāsa krogā simbolizē Latviju, bet sudraba krāsa cildenumu un atklātību.

## Karoga lietošana
Novada karoga lietošanu nosaka Alūksnes novada domes 2014. gada 27. maijā apstiprinātie saistošie noteikumi “*Par Alūksnes novada simbolikas lietošanu*”.

## Atsauces
Anže Lanišeks

**Anže Lanišeks** (; dzimis  Ļubļanā) ir Slovēnijas tramplīnlēcējs,  čempions jaukto komandu sacensībās, pasaules čempionātu medaļnieks.

## Karjera
Piedalījās 2012. gada ziemas jaunatnes olimpiskajās spēlēs Insbrukā. Izcīnīja zelta medaļu individuālajās sacensībās un sudrabu komandu sacensībās. Pasaules kausa sacensībās debitēja  Planīcā ar 34. vietu.

Pasaules čempionātā pirmo reizi piedalījās 2017. gadā Lahti. Individuāli startēja tikai uz lielā tramplīna un ieņēma 36. vietu. Vīriešu komandu sacensībās bija 5. vietā, bet jaukto komandu sacensībās 4. vietā. 
Pirmo reizi vietu uz goda pjedestāla Pasaules kausa individuālajās sacensībās ieguva  Vislā, ieņemot otro vietu. 
2021. gada Pasaules čempionātā Oberstdorfā izcīnīja bronzas medaļu sacensībās uz parastā tramplīna. 

 Rukā izcīnīja savu pirmo uzvaru Pasaules kausa posmā.  Pekinā ieņēma 13. vietu individuālajās sacensībās uz parastā tramplīna. 2022. gada Pasaules čempionātā lidojumos ar spēlēm izcīnīja zeltu komandu sacensībās. 2022.—2023. gada Četru tramplīnu turnejā ieņēma trešo vietu kopvērtējumā. 2023. gada Pasaules čempionātā Planīcā ieguva zelta medaļu vīriešu komandu sacensībās un bronzu jaukto komandu sacensībās.

2025. gada Pasaules čempionātā Tronheimā otro reizi pēc kārtas uzvarēja vīriešu komandu sacensībās, bet jaukto komandu sacensībās ieguva sudraba godalgu.  Lanišeks izcīnīja zelta medaļu jaukto komandu sacensībās, startējot kopā ar Niku Vodanu un Niku un Domenu Prevciem.

## Rezultāti
### Olimpiskās spēles

### Pasaules čempionāti

### Pasaules kausa kopvērtējums

## Atsauces

## Ārējās saites
Apvienība Iedzīvotāji

**"Apvienība Iedzīvotāji"** bija  izveidota politiskā partija Latvijā. Partija orientējās uz nacionālu, konservatīvu reģionālo politiku. Sākotnēji tā tika izveidota, lai darbotos Ikšķiles novadā.

Partiju izveidoja 2009. gadā Ikšķiles novadā, starp tās līderiem bija arī mūziķis un radio dīdžejs Kaspars Upacieris. 2014. gadā, iestājoties partijā "Apvienība Iedzīvotāji", kas iesaistījās Latvijas Reģionu apvienībā, politikā sāka darboties aktieris Artuss Kaimiņš.

2024. gada 20. martā partijas kongresā tika nobalsots par partijas likvidāciju un iestāšanos partijā "Platforma 21". Šobrīd turpinās partijas likvidācijas process.

## Vēlēšanas

### Pašvaldību vēlēšanas

#### 2021. gada pašvaldību vēlēšanas

Partija pašvaldību vēlēšanās piedalījās Preiļu, Jēkabpils, Aizkraukles, Ogres, Dienvidkurzemes un Varakļānu novadā, kā arī Rēzeknē. Preiļu novadā partija startēja kopā ar citām partijām.

## Atsauces
Pjotrs Žila

**Pjotrs Pavels Žila** (; dzimis  Cešinā) ir poļu tramplīnlēcējs.

## Karjera
Pasaules kausa sacensībās debitēja  Saporo, ieņemot 19. vietu. Pēc gada pirmo reizi piedalījās Pasaules čempionātā, kas arī risinājās Saporo. Individuāli ieņēma vietas ārpus labāko 30 skaita, bet komandu sacencībās bija 5. vietā.

2013. gada Pasaules čempionātā izcīnīja pirmo pasaules čempionātu medaļu — bronzu komandu sacensībās. 
Pirmo uzvaru Pasaules kausa posmos izcīnīja  Holmenkollenē, dalot pirmo vietu ar Gregoru Šlīrencaueru. Tas bija arī viņa pirmais goda pjedestāls. Ziemas olimpiskajās spēlēs pirmo reizi piedalījās 2014. gadā Sočos. Individuāli startēja tikai uz lielā tramplīna un ieņēma 34. vietu. Pārstāvēja Poliju arī komandu sacensībās un ieņēma 4. vietu.

2015. gada Pasaules čempionātā Fālunā vēlreiz ieguva bronzu komandu sacensībās. 2017. gada Pasaules čempionātā Lahti izcīnīja savu pirmo individuālo medaļu pasaules čempionātos — bronzu sacensībās uz lielā tramplīna. Tajā pašā čempionātā ieguva arī zeltu komandu sacensībās, startējot kopā ar Davidu Kubacki, Maceju Kotu un Kamilu Stohu.

2021. gada Pasaules čempionātā Oberstdorfā kļuva par pasaules čempionu individuālajās sacensībās uz parastā tramplīna.  Pekinā ieņēma 21. vietu uz parastā tramlīna un 18. vietu uz lielā tramplīna, bet komandu sacensībās bija sestajā vietā. 2023. gada Pasaules čempionātā Planīcā otro reizi pēc kārtas kļuva par pasaules čempionu sacensībās uz parastā tramplīna.

## Rezultāti
### Olimpiskās spēles

### Pasaules čempionāti

## Atsauces

## Ārējās saites
Endijs Kouls

**Endrū Aleksandrs Kouls** (; dzimis ) ir bijušais angļu futbolists, spēlēja uzbrucēja pozīcijā, pārstāvējis Anglijas futbola izlasi.

Savas karjeras laikā, kas ilga no 1988. līdz 2008. gadam, viņš ir vislabāk pazīstams no pavadītā laika ''Manchester United''. Viņa pāreja no ''Newcastle United'' uz *Manchester United* kļuva par dārgāko britu futbola pāreju. Tur viņš pavadīja sešus gadus, kuru laikā izcīnījis deviņas trofejas, tai skaitā piecus Anglijas Premjerlīgas titulus un UEFA Čempionu līgas trofeju.

Pārstāvējis arī tādas komandas kā ''Arsenal'', *[[Blackburn Rovers]]*, ''Fulham'', ''Manchester City'', ''Portsmouth'' un ''Sunderland''. Viņš ir ceturtais visu laiku labākais vārtu guvējs Premjerlīgā (187 vārti). Koulam pieder Premjerlīgas rekords par visvairāk gūtiem vārtiem vienas sezonas laikā (34 vārti). To viņš paveica 1993.–94. gada sezonā *Newcastle United* rindās.

Anglijas futbola izlasi pārstāvējis no 1995. līdz 2001. gadam, kopumā aizvadot 15 mačus un gūstot vienus vārtus.

## Sasniegumi
**Arsenal**

* FA Community Shield: 1991 (dalīts)

**Newcastle United**

* Anglijas līga Pirmā divīzija: 1992–93

**Manchester United**

* Anglijas Premjerlīga: 1995–96, 1996–97, 1998–99, 1999–2000, 2000–01
* FA kauss: 1995–96, 1998–99
* FA Charity Shield: 1997
* UEFA Čempionu līga: 1998–99

**Blackburn Rovers**

* Anglijas līgas kauss: 2001–02

## Atsauces

## Ārējās saites
Joans Gurkufs

**Joans Migels Gurkufs** (, dzimis ) ir bijušais franču futbolists, spēlēja uzbrūkošā pussarga pozīcijā, pārstāvējis Francijas futbola izlasi.

Savu karjeru sācis ''Rennes'' komandā, kur jau jaunā vecumā kļuvis par vienu no komandas līderiem. Rezultātā viņš 2006. gadā nonāca Itālijas komandā ''AC Milan''. Tur viņš 2007. gadā kļuva par UEFA Čempionu līgas uzvarētāju. 2008. gadā viņš tika izīrēts ''Bordeaux'' komandai, bet pēc sezonas jau pilnvērtīgi pārcēlās uz Bordo komandu. Ar *Bordeaux* komandu uzvarējis Francijas 1. līgas 2008.–09. gada sezonā. Vēlāk spēlējis arī ''Lyon'' un *Rennes*, bet karjeru noslēdzis ''Dijon''.

Francijas futbola izlasi pārstāvējis no 2008. līdz 2013. gadam, kopumā 31 mačā gūstot 4 vārtus. Pārstāvējis izlasi 2010. gada FIFA Pasaules kausā.

## Sasniegumi
**AC Milan**

* UEFA Čempionu līga: 2006–07
* UEFA Superkauss: 2007
* FIFA Klubu Pasaules kauss: 2007

**Bordeaux**

* Francijas 1. līga: 2008–09
* Coupe de la Ligue: 2008–09
* Trophée des Champions: 2008, 2009

**Lyon**

* Francijas kauss: 2011–12
* Trophée des Champions: 2012

**Francijas U19 izlase**

* UEFA Eiropas U-19 čempionāts: 2005

## Ārējās saites
Riau

**Riau** () ir Indonēzijas pirmās pakāpes administratīvā iedalījuma vienība. Izvietojusies valsts ziemeļrietumos Sumatras austrumos pie Malakas šauruma. Administratīvi iedalās divās pilsētās (provinces galvaspilsēta Pekanbaru un Dumai) un 10 apriņķos.

## Vēsture
Riau province izveidota 1957. gadā, sadalot Centrālās Sumatras provinci. Sākotnēji provinces centrs bija Tandžunpinana Riau salās, bet 1960. gadā tas pārcelts uz Pekanbaru Sumatrā. 2002. gadā no Riau provinces nodalīja patstāvīgā Riau Salu provincē salas Dienvidķīnas jūrā (Riau arhipelāgu, Lingas salas un Tudžuhu arhipelāgu).

## Ģeogrāfija
Province aizņem plašus Sumatras austrumu piekrastes līdzenumus, kā arī vairākas salas Malakas šaurumā: Tebintingi (1597 km²). Rupata (1490 km²), Padana (1109 km²), Benkalisa (929 km²), Ransana (908 km²) u.c.).

## Atsauces

## Ārējās saites
Tambelanas salas

**Tambelanas salas** () ir Indonēzijai piederoša salu grupa Natunas jūrā. Administratīvi ietilpst Riau Salu provinces Bintanas apriņķī, veito atsevišķu kečamatanu (distriktu), kurā ietilpst arī Pedžantana (9,4 km²), Badasas salas (7 km²) un Peniki salas (0,8 km²). Lielākā apdzīvotā vieta ir kečamatana centrs Batulepuka Tambelanas salā. Lielākā daļa iedzīvotāju ir malajieši.

## Ģeogrāfija
Salas izvietojušās Indonēzijas ziemeļrietumu daļā Dienvidķīnas jūras (Natunas jūras) dienvidos 140 km uz rietumiem no Kalimantānas krasta, pieder Tudžuhu arhipelāgam. Lielākās salas ir Tambelana un Benua. Salas lielākoties paugurainas, piekrastē koraļļu rifi. Valda tropiskais klimats, ainavā dominē tropiskie lietusmeži. Lielākā daļa salu un jūras akvatorijas ietilpst Bintanas jūras rezervātā.

## Atsauces

## Ārējās saites
Miljards vasaru

**"Miljards vasaru"** ir grupas "Sudden Lights" albums, kas izdots 2022. gada 13. maijā.

## Dziesmas
Albuma producents Jānis Aišpurs.

Albuma tapšana iemūžināta dokumentālajā filmā. Filmas režisors ir Arvis Belovs, montāžas režisors, krāsu korekcija – Mārtiņš Māliņš, skaņas apstrāde – Tanuki Mink, operatori ir Arvis Belovs un Jānis Dunkurs. Producents “*Sudden Lights*”.

## Atsauces
Olivers Rīds

**Roberts Olivers Rīds** (, dzimis , miris ) bija angļu aktieris.

Kļuvis atpazīstams pēc lomām vairākās 1960. gadu šausmu filmās, no kurām pazīstamākā ir *[[The Trap]]* (1966). Attēlojis galveno lomu 1968. gada filmā "Oliver!" (*Oliver!*), kuru režisēja viņa tēvocis Kerols Rīds un kas saņēma Amerikas Kinoakadēmijas balvu kategorijā "Labākā filma". Attēlojis arī lomas filmās "Iemīlējušās sievietes" (*Women in Love*, 1969), *[[Hannibal Brooks]]* (1969), *[[The Devils]]* (1971), "Trīs musketieri" (*The Three Musketeers*, 1973), "Četri musketieri" (*The Four Musketeers*, 1974), "Tomijs" (*Tommy*, 1975), *[[Funny Bones]]* (1995) un "Gladiators" (1999).

Par dalību Ridlija Skota filmā "Gladiators", kas kļuva par viņa pēdējo lomu, Rīdu jau pēc nāves nominēja BAFTA kino balvai.

## Ārējās saites
Noslēpumainais dārzs

**"Noslēpumainais dārzs"** () ir 2020. gada Apvienotās Karalistes fantāzijas filma, kuras režisors ir Marks Mandens. Filmā galvenās lomas atveido Kolins Fērts, Džūlija Voltersa, Diksija Egeriksa, Īdans Heihērsts un Amirs Vilsons. Filma balstīta uz Frānsisas Hodžsones Bērnetas 1911. gada romānu ar tādu pašu nosaukumu.

Filma darbība norisinās 1947. gada Anglijā un stāsta par bāreni, kas tiek nosūtīta dzīvošanai ar savu onkuli, viņa mājās atklājot maģisku dārzu.

Filmas "Noslēpumu dārzs" pirmizrāde notika .

## Atsauces

## Ārējās saites
2026. gada FIFA Pasaules kausa kvalifikācija — CONCACAF zona

**[[2026. gada FIFA Pasaules kauss|2026. gada FIFA Pasaules kausa]] CONCACAF zonas [[2026. gada FIFA Pasaules kausa kvalifikācija|kvalifikācija]]** bija atlases sacensības Ziemeļamerikas, Centrālamerikas un Karību reģiona futbola asociāciju konfederācijas (CONCACAF) izlasēm FIFA Pasaules kausa finālturnīram. Amerikas Savienotās Valstis, Kanāda un Meksika kvalificējas finālturnīram, kā rīkotājvalstis, pārējas 32 komandas aizvadīja 3 kārtu turnīru lai noskaidrotu kuras 3 komandas kvalifcēsies finālturnīram, kā arī kuras 2 komandas par vietu finālturnīra cīnisies starpkonfederāciju izslēgšanas spēlēs.

## Formāts
# kārta — četras CONCACAF federācijas, kuras 2023. gada novembrī ieņems zemakās vietas (no 29. līdz 32.) tiks izlozētas divos pāros, kuri izspēlēs divas spēles. Abu pāru uzvarētaji kvalificēsies 2. kārtai
# kārta — 30 komandas (pirmās kārtas uzvarētāji un pārējās CONCACAF federācijas komandas) tiks izlozētas 6 grupās pa 5 komandām. Katra grupa izspēles viena apļa turnīru (divas mājas, divas izbraukuma spēles) katras grupas uzvarētājs un otrās vietas ieguvējs kvalificēsies 3. kārtai
# kārta — 12 komandas tiks izlozētas 3 grupās pa 4 komandām. Grupas aizvadīs divu apļu turnīru, katras grupas uzvarētajs kvalificēsies finālturnīram, divas labākās otro vietu ieguvējas kvalificēsies starpkonfederāciju izslēgšanas spēlēm

## Komandas
Turnīrā piedālās 32 CONCACAF dalībvalstis, kuras ir arī FIFA dalībnices. 2023. gada novembra FIFA rangs noteica, kuras 28 komandas kvalificējas 2. kārtai un kurām 4 komandām jāspēlē 1. kārtā.

## 1. kārta
4 zemākās ranga komandas (29. -32. vieta pēc FIFA ranga 2023.gada novembrī) izspēlēja divu apļu spēles — 32. ranga komanda pret 29. un 31. — pret 30., katra pāra uzvarētāja kvalificējas 2. kārtai.

Divu spēļu summa ar rezultātu **1:1 (3:4)** uzvaru izcīna ***'
----



Divu spēļu summa ar rezultātu '''1:1 (4:2)''' uzvaru izcīna ***'

## 2. kārta
Pirmās kārtas uzvarētāji un pārējās CONCACAF federācijas komandas tika izlozēti 6 grupās pa 5 komandām. Izloze notika 2024. gada 24. janvārī Cīrihē. Katra grupa izspēles viena apļa turnīru (divas mājas, divas izbraukuma spēles) katras grupas uzvarētājs un otrās vietas ieguvējs kvalificēsies 3. kārtai.

### A grupa

----

----

----

----

----

### B grupa

----

----

----

----

----

### C grupa

----

----

----

----

----

### D grupa

----

----

----

----

----

### E grupa

----

----

----

----

----

### F grupa

----

----

----

----

----

## 3. kārta
12 komandas, kas kvalificējās 3. kārtai, tika ielozētas 3 grupas pa 4 komandām. Komandas izspēlēs divu spēļu grupu turnīru - katras grupas uzvarētājs kvalificējas finālturnīram, bet divas labākas otro vietu ieguvējas kvalificēsies starpkonfederāciju izslēgšanas spēlēm. Grupu izloze notika 2025. gada 12. jūnijā.
Komandas tika izsētas 4 grozos balstoties uz FIFA izlašu reitingu.

### A grupa

----

----

----

----

----

### B grupa

----

----

----

----

----

### C grupa

----

----

----

----

----

### Otro vietu ieguvēji

### Piezīmes

## Atsauces
Tudžuhu arhipelāgs

**Tudžuhu arhipelāgs** ( — ‘Septiņas salas’) ir Indonēzijai piederošs izklaidus arhipelāgs Natunas jūrā. Administratīvi ietilpst Riau Salu provincē; veido divu atsevišķus Natunas un Anambasas salu apriņķus, bet sīkās saliņas dienvidos ietilpst Bintanas apriņķī. Lielākā apdzīvotā vieta ir Ranai Bunuranas salā. Lielākā daļa iedzīvotāju ir malajieši.

## Ģeogrāfija
Salas izvietojušās Indonēzijas ziemeļrietumos Dienvidķīnas jūras (Natunas jūras) dienvidos. Sastāv no vairākām izklaidus salu grupām: galvenās ir Natunas salas un Anambasas salas ziemeļos, kā arī nelielās Tambelanas salas, Badasu salas, Pedžantana un Peniki salas dienvidos. Arhipelāga kopējā sauszemes teritorija ir 2626 km², bet tas aizņem ap 130 000 km² jūras akvatorijas. Salas lielākoties kalnainas, augstākais punkts ir Ranai kalns 1035 m vjl Bunuranas salā. Valda tropiskais klimats, ainavā dominē tropiskie lietusmeži.

## Atsauces

## Ārējās saites
Otrā iespēja

**"Otrā iespēja"** () ir 2018. gada ASV romantiskā kinokomēdija, kuras režisors ir Pīters Sīgals. Filmā galvenās lomas atveido Dženifere Lopesa, Lia Remini, Vanesa Hadžensa, Trits Viljamss un Milo Ventimilja.

Filma stāsta par četrdesmitgadnieci, kuras draugi vilto viņas CV un, pašai par pārsteigumu, tiek pieņemta darbā prestižā uzņēmumā.

Filmas "Otrā iespēja" pirmizrāde notika . Filma saņēma dažādus kritiķu vērtējumus, slavējot Lopesas aktierspēli, bet kritizējot scenāriju. Filma bija finansiāli veiksmīga, nopelnot 72,3 miljonus ASV dolāru.

## Atsauces

## Ārējās saites
Kaimiņos ar spiegiem

**"Kaimiņos ar spiegiem"** () ir 2016. gada ASV asa sižeta kinokomēdija, kuras režisors ir Gregs Motola. Filmā galvenās lomas atveido Zaks Galifjanakis, Džons Hemms, Aila Fišere un Gala Gadota.

Filma stāsta par piepilsētas pāri, kuriem rodas aizdomas, ka viņu jaunie kaimiņi ir slepenie aģenti.

Filmas "Kaimiņos ar spiegiem" pirmizrāde notika  un to izplatīja *[[20th Century Studios|20th Century Fox]]*. Filma saņēma negatīvas kritiķu atsauksmes un bija kases ieņēmumu izgāšanās, nopelnot tikai 29,9 miljonus ASV dolāru pie 40 miljonu budžeta.

## Atsauces

## Ārējās saites
Ukrainas bruņoto spēku ģenerālštābs

**Ukrainas bruņoto spēku ģenerālštābs** (ukraiņu: *Генеральний штаб Збройних сил України, ГШ ЗСУ*) ir galvenais Ukrainas bruņoto spēku militārais štābs. Tas ir bruņoto spēku administrācijas centrālais orgāns un pārrauga Ukrainas Aizsardzības ministrijas pakļautībā esošo bruņoto spēku operatīvo vadību.

Ukrainas bruņoto spēku ģenerālštāba priekšnieku ieceļ Ukrainas prezidents, kurš ir bruņoto spēku augstākais virspavēlnieks. Ukrainas bruņoto spēku virspavēlnieka amats 2020. gada 28. martā tika atdalīts no ģenerālštāba priekšnieka amata. Pašreizējais ģenerālštāba priekšnieks ir ģenerālleitnants Anatolijs Barhilevičs, un virspavēlnieks ir ģenerālpulkvedis Oleksandrs Sirskis.

Ģenerālštābs tika izveidots 1991.–1992. gadā, balstoties uz bijušo padomju bruņoto spēku Kijivas militārā apgabala štābu.

## Struktūra
* Ukrainas bruņoto spēku virspavēlnieks
* Ukrainas Bruņoto spēku Ģenerālštāba priekšnieks
* Ukrainas bruņoto spēku apvienoto operāciju štābs
** Juridiskā atbalsta pārvalde
** Galvenās izlūkošanas pārvaldes departaments (J-2)
** Finanšu pārvalde
** Ģenerālštāba priekšnieka palīgu birojs
** Ģenerālštāba priekšnieka vietnieki
*** Personālvadības galvenā pārvalde, morālā un psiholoģiskā atbalsta galvenā pārvalde
*** Galvenā personāla pārvalde (J-1)
*** Galvenā operāciju pārvalde (J-3)
*** Galvenā loģistikas pārvalde (J-4)
*** Ģenerālštāba aizsardzības un mobilizācijas plānošanas galvenā pārvalde (J-5)
*** Ģenerālštāba sakaru un informācijas sistēmu galvenā pārvalde (J-6)
*** Bruņoto spēku apmācības galvenā pārvalde (J-7)
*** Galvenā militārās medicīnas pārvalde (J-8)
*** Centrālā militārā dienesta drošības pārvalde
*** Galvenais vadības centrs
*** Īpašo operāciju pārvalde
*** Operatīvā atbalsta galvena pārvalde
*** Pārbaudes pārvalde
*** Centrālā informācijas drošības un kriptoloģijas parvalde
*** Militārās sadarbības un miera uzturēšanas operāciju galvenā pārvalde
*** Ģenerālštāba Zinātniskā pārvalde
*** Militārā mūzikas pārvalde
*** Administrācijas pārvalde
*** Galvenā finanšu un ekonomikas pārvalde

## Zīmotnes

File:Нн ГШ ЗСУ.png|Ģenerālštāba zīmotne
File:ООШ ЗСУ.png|Apvienoto operāciju štāba zīmotne


## Atsauces
Tebintingi (sala)

**Tebintingi** () vai **Rantau** (*Pulau Rantau*) ir Indonēzijai piederoša zema sala Malakas šaurumā, Sumatras austrumu piekrastē. Administratīvi ietilpst Riau provinces Meranti salu apriņķī. Lielākā apdzīvotā vieta ir apriņķa centrs Selatpandžana salas ziemeļu krastā.

## Ģeogrāfija
Sala izvietojusies Indonēzijas rietumdaļā Sumatras austrumu piekrastē. 3 km plats jūras šaurums to šķir no Sumatras, ziemeļos mazāki šaurumi to šķir no Padanas, Merbau un Ransanas salām. Sala zema, līdzena ar kūdrainu augsni, valda tropiskais klimats ar izteiktām mitro un sauso sezonu. Salas teritorija intensīvi izmantota lauksaimniecībā.

## Atsauces

## Ārējās saites
Lejup no kalna

**"Lejup no kalna"** () ir 2020. gada ASV melnā kinokomēdija kuras režisori ir Nets Feksons un Džims Rašs. Filmā galvenās lomas atveido Džūlija Luisa-Dreifusa un Vills Ferels. Filma ir rīmeiks 2014. gada zviedru režisora Rūbena Ēstlunda filmai *[[Force Majeure]]* (2014).

Ģimenes slēpošanas atvaļinājuma laikā Alpos tik tikko izglābjoties no lavīnas, kāds precēts pāris nonāk nesaskaņās, jo ir spiesti pārvērtēt savu dzīvi un to, kā jūtas viens pret otru.

Filmas "Lejup no kalna" pirmizrāde notika  Sandensas kinofestivālā. Filmu izplatīja *[[Searchlight Pictures]]*. Filma saņēma atšķirīgus kritiķu vērtējumus un nopelnīja 9 miljonus ASV dolāru.

## Atsauces

## Ārējās saites
Hazrata šaha Džalala starptautiskā lidosta

**Hazrata šaha Džalala starptautiskā lidosta** () ir starptautiska lidosta uz ziemeļiem no Bangladešas galvaspilsētas Dakas. Lielākā lidosta valstī. Apkalpo valsts galvaspilsētu. Lidosta sākta celts 1966. gadā, kad Bangladeša bija Pakistānas sastāvā. Tā atklāta tikai 1980. gadā jau neatkarīgās Bangladešas laikā. Lidosta nosaukta 13./14. gadsimta sūfija šaha Džalala (শাহ জালাল, 1271—1346) vārdā.

Neskaitot čārterlidojumus, lidostā regulārus pasažieru aviopārvadājumus 2023. gadā nodrošināja aviosabiedrības *[[Air Arabia]]*, *[[Air Arabia Abu Dhabi]]*, *[[AirAsia]]*, *[[Air Astra]]*, *[[Air India]]*, *[[Batik Air Malaysia]]*, *[[Biman Bangladesh Airlines]]*, *[[Cathay Pacific]]*, *[[China Eastern Airlines]]*, *[[China Southern Airlines]]*, *[[Drukair]]*, *[[Egyptair]]*, *[[Emirates]]*, *[[Etihad Airways]]*, *[[Flydubai]]*, *[[Gulf Air]]*, *[[Himalaya Airlines]]*, *[[IndiGo]]*, *[[Iraqi Airways]]*, *[[Jazeera Airways]]*, *[[Jin Air]]*, *[[Kuwait Airways]]*, *[[Malaysia Airlines]]*, *[[Maldivian]]*, *[[Novoair]]*, *[[Oman Air]]*, *[[Qatar Airways]]*, *[[SalamAir]]*, *[[Saudia]]*, *[[Singapore Airlines]]*, *[[SriLankan Airlines]]*, *[[Thai AirAsia]]*, *[[Thai Airways International]]*, *[[Thai Lion Air]]*, *[[Turkish Airlines]]*, *[[US-Bangla Airlines]]*, *[[Vistara]]*. Visu sezonu lidojumi notiek uz 23 valstīm (tās ir AAE, Bahreina, Butāna, Dienvidkoreja, Ēģipte, Indija, Irāka, Kanāda, Katara, Kuveita, Ķīna, Kuveita, Lielbritānija, Malaizija, Maldīvu Salas, Mjanma, Nepāla, Omāna, Saūda Arābija, Singapūra, Šrilanka, Taizeme, Turcija).

## Statistika

## Ārējās saites
Šaha Amanata starptautiskā lidosta

**Šaha Amanata starptautiskā lidosta** () ir starptautiska lidosta uz dienvidiem no Bangladešas otrās lielākās pilsētas Čitagongas. Lidostu izmanto arī Bangladešas gaisa spēki. Lidosta uzcēla briti Otrā pasaules kara laikā. Lidosta nosaukta 18. gadsimta sūfija šaha Amanata (শাহ আমানত উল্লাহ খান, ?—1809) vārdā.

Neskaitot čārterlidojumus, lidostā regulārus pasažieru aviopārvadājumus 2023. gadā nodrošināja aviosabiedrības *[[Air Arabia]]*, *[[Air Astra]]*, *[[Biman Bangladesh Airlines]]*, *[[Flydubai]]*, *[[Himalaya Airlines]]*, *[[Jazeera Airways]]*, *[[Novoair]]*, *[[Oman Air]]*, *[[SalamAir]]*, *[[US-Bangla Airlines]]*. Bez vietējiem reisiem visu sezonu lidojumi notiek uz 7 ārvalstīm (tās ir AAE, Indija, Katara, Kuveita, Nepāla, Omāna, Saūda Arābija).

## Statistika

## Ārējās saites
Rupata

**Rupata** () ir Indonēzijai piederoša sala Malakas šaurumā, Sumatras austrumu piekrastē. Administratīvi ietilpst Riau provinces Benkalisas apriņķī. Lielākā apdzīvotā vieta ir Tandžunmedana salas ziemeļu krastā.

## Ģeogrāfija
Sala izvietojusies Indonēzijas rietumdaļā Sumatras austrumu piekrastē.  platais Rupatas šaurums to šķir no Sumatras. Sala zema, līdzena ar kūdrainu augsni. Šaurais un līkumotais Moronas šaurums to dala divās nevienādās daļās. Valda tropiskais klimats ar izteiktām mitro un sauso sezonu. Salas teritorija intensīvi izmantota lauksaimniecībā.

## Atsauces

## Ārējās saites
Baitulmukarramas nacionālā mošeja

**Baitulmukarramas nacionālā mošeja** () ir 20. gadsimtā celta nacionālā mošeja, kas atrodas Bangladešas galvaspilsētas Dakas centrā. Mošeja vienlaicīgi spēj uzņemt vairāk nekā 42 000 ticīgo.

Mošeja konsekrēta 1959. gadā, bet pabeigta 1968. gadā, laikā, kad Bangladeša bija Pakistānas sastāvā. Tās arhitekts ir pakistānietis Abdulhuseins Tariani (*Abdulhusein M. Thariani*). 2008. gadā tā paplašināta ar Saūda Arābijas finansiālu atbalstu. 

## Attēlu galerija

বায়তুল_মোকাররম.jpg
A_portion_of_Baitul_Mukarram_(15282186851).jpg
Baitul_Mukarram_National_Mosque_main_entrance_&_Minaret.jpg
Friday_Prayer_at_Baitul_Mukarram_Mosque_03.jpg


## Ārējās saites
Bangladešas nacionālā parlamenta ēka

**Bangladešas nacionālā parlamenta ēka** () ir Bangladešas parlamenta ēka tās galvaspilsētā Dakā. Arhitektūras kompleksu modernisma stilā sāka celt 1964. gadā, kad Bangladeša bija Pakistānas sastāvā. Tā arhitekts ir  Kuresārē (mūsdienu Igaunijā) dzimušais amerikāņu arhitekts Luiss Kāns. Celtniecības gaitu ietekmēja 1971. gada Bangladešas neatkarības karš. Tā tika pabeigta 1982. gadā jau pēc Kāna nāves.

## Galerija

2.জাতীয়_সংসদ_ভবন.jpg
Sangshad_inside.jpg
Sangshad_Assembly_Hall.jpg
Panorama_of_National_Assembly_of_Bangladesh_(02).jpg
জাতীয়_সংসদ_এলাকা_(৩).jpg
National_Assembly_of_Bangladesh,_Dhaka_(26).jpg


## Ārējās saites
Aleksandrija Lutita

**Aleksandrija Lutita** (; dzimusi  Kalgari) ir kanādiešu tramplīnlēcēja, 2023. gada pasaules čempione sacensībās uz lielā tramplīna,  bronzas medaļas ieguvēja jaukto komandu sacensībās.

## Karjera
Pasaules kausā debitēja  Ļubno, Slovēnijā,  komandu sacensībās. Pasaules čempionātā pirmo reizi piedalījās 2021. gadā Oberstdorfā. Sacensībās uz parastā tramplīna kvalifikācijā ieņēma 46. vietu un pamatsacensībām nekvalificējās, bet lēcienos no lielā tramplīna ieņēma 38. vietu. Piedalījās arī abās komandu sacensībās, kur Kanāda ieņēma 11. vietu sieviešu komandām un 10. vietu jauktajām komandām. 

 Pekinā individuālajās sacencībās uz parastā tramplīna tika diskvalificēta neatbilstoša slēpju garuma dēļ. Jaukto komandu sacensībās izcīnīja bronzas medaļu. Tā bija pirmā Kanādas olimpiskā medaļa vēsturē tramplīnlēšanā. 2022. gada martā Pasaules čempionātā junioriem Zakopanē izcīnīja bronzas medaļu.

 uzvarēja Pasaules kausa posmā Dzao, Japānā. Līdz ar to viņa kļuva par pirmo Kanādas tramplīnlēcēju, kas izcīnījusi uzvaru Pasaules kausa sacensībās sievietēm šajā sporta veidā. 2023. gada Pasaules čempionātā junioriem Vistlerā kļuva par pasaules junioru čempioni sacensībās uz parastā tramplīna. 2023. gada Pasaules čempionātā pieaugušajiem Planīcā izcīnīja zelta medaļu sacensībās uz lielā tramplīna, kļūstot par pirmo kanādieti pasaules čempioni tramplīnlēkšanā.

## Rezultāti
### Olimpiskās spēles

### Pasaules čempionāti

## Atsauces

## Ārējās saites
Šahīdminārs

**Šahīdminārs** () jeb **Mocekļu tornis** ir 1963. gadā uzcelts nacionālais piemineklis Bangladešas galvaspilsētā Dakā. Piemineklis veltīts 1952. gadā policijas nogalinātajiem Bengāļu valodas kustības manifestācijas dalībniekiem.

1952. gada 21. februārī šajā vietā Pakistānas policija (tolaik Bangladeša atradās Pakistānas sastāvā) atklāja uguni uz demonstrantiem, kuri pieprasīja oficiālu statusu bengāļu valodai, nogalinot vairākus desmitus demonstrantu. Dažas dienas pēc tam Dakas Universitātes studenti šajā vietā uzstādīja pieminekli, ko policija nojauca. 1956. gadā bengāļu valodai oficiāls statuss tika piešķirts, bet 1963. gadā tika uzcelts Šahīdminārs. Bangladešas neatkarības kara laikā 1971. gadā pakisānieši pieminekli nojauca. Pēc Bangladešas neatkarības iegūšanas tas tika atjaunots, bet 1983. gadā — paplašināts.

Pie pieminekļa katra gada 21. februārī notiek svinīgie pasākumi.

1999. gadā ANO atzina 21. februāri par Starptautisko dzimtās valodas dienu.

## Ārējās saites
Bangabandhu nacionālais stadions

**Bangabandhu nacionālais stadions** () ir stadions Bangladešas galvaspilsētā Dakā. 1954. gadā uzceltajā stadionā ir 36 000 vietas un tajā savas mājas spēles aizvada Bangladešas futbola izlase. Stadions vairākkārt pārbūvēts. Tas nosaukts par godu politiķim Mudžiburam Rahmanam (1920—1975), kuru sauca par Bangabandhu (tulkojumā 'Bengālijas draugs').

## Ārējās saites

* Stadiona profils ''stadiumdb.com''
Tanedarvala

**Tanedarvala** (*Thanedar Wala*) ir Indas pietekas Kurramas posms Pakistānas ziemeļdaļā, Haibarā Pahtūnhvā. Upē šeit atrodas vairākas attekas un periodiski applūstošas salas. Tanedarvala ir putnu ziemošanas vieta. 1976. gadā iekļauta Rāmsaras vietu sarakstā. 

## Ārējās saites
*Tanedarvala Ramsar Sites Information Service
SpaceX Crew-6

***SpaceX Crew-6*** bija ASV uzņēmuma *[[SpaceX]]* kosmosa kuģa *[[Crew Dragon]]* lidojums.
Tas orbītā tika palaists 2023. gada 27 februārī *[[Nacionālā aeronautikas un kosmosa administrācija|NASA]]* uzdevumā *[[Commercial Crew Development]]* programmā. 3. martā kosmosa kuģis saslēdzās ar Starptautisko kosmosa staciju. Nolaižamais aparāts uz Zemes atgriezās 4. augustā.

*Crew-6* tika izmantots kosmosa kuģa nolaižamais aparāts *Endeavour* (*C206*), kas kosmosā bija lidojis trīs reizes. Nesējraķetei izmantota jauna pirmā pakāpe (sērijas numurs *B1078*)

## Apkalpe
*Crew-6* apkalpe augšupceļā un lejupceļā:

Dublieru apkalpe:
* Jasmina Moghbeli, kosmosa kuģa komandieris, *[[Nacionālā aeronautikas un kosmosa administrācija|NASA]]*, 
* Andreass Mogensens, pilots, EKA, 
* Haza El Mansūrī, misijas speciālists, *[[Mohammeda bin Rašida kosmosa centrs|MBRSC]]*, 
* Konstantins Borisovs, misijas speciālists, *[[Roskosmos]]*, 

## Lidojuma gaita
*SpaceX Crew-6* tika palaists  05:34:14 *UTC* ar nesējraķeti *[[Falcon 9 Block 5]]* no Kanaveralas zemesraga Gaisa spēku stacijas starta laukuma *SLC-39A*.
Pēc derīgās kravas atdalīšanas raķetes pirmā pakāpe nolaidās uz peldošas platformas *Just Read the Instructions* (*JRTI*) Atlantijas okeānā.

3. martā 06:40 *UTC* *Endeavour* automātiskā režīmā saslēdzās ar SKS pie *[[Harmony (SKS)|Harmony]]* modulim augšpusē pievienotā adaptera *[[Pressurized Mating Adapter|PMA-3]]* saslēgšanās mezgla *[[International Docking Adapter|IDA-3]]*.

6. maijā notika kosmosa kuģa pārvietošana no vienas pieslēgvietas uz citu, lai atbrīvotu vietu kravas kuģim *[[SpaceX CRS-28]]*, kam plānots stacijā ierasties jūnija sākumā. *Crew-6* apkalpe (Bouens, Hoburgs, El Nejadi un Fedjajevs) manevru laikā atradās kosmosa kuģī. Tas 11:23 *UTC* atvienojās no *Harmony* augšējā mezgla *IDA-3*, un 12:01 *UTC* pieslēdzās pie *Harmony* priekšgala saslēgšanās mezgla *IDA-2*.

3. augustā 11:05 *UTC* kosmosa kuģis atvienojās no stacijas. 3. augustā 03:24 *UTC* *Crew Dragon* veica bremzēšanas manevru. 04:17:23 *UTC* nolaižamais aparāts nolaidās Atlantijas okeānā, Floridas austrumu piekrastē. Lidojuma ilgums bija 185 dienas 22 stundas 43 minūtes.

## Atsauces

## Ārējās saites

* NASA's SpaceX Crew-6 Mission *NASA*
* Crew-6 Mission *SpaceX*
* Crew Dragon Gunter Dirk Krebs
Ārumu dzimta

**Ārumu dzimta** (; dažreiz tiek latviskota kā **kallu dzimta**) ir daudzgadīgu lakstaugu dzimta cirveņu rindā, kurā ir 140 ģintis un aptuveni 4075 zināmas sugas. Vislielākā sugu daudzveidība ir Jaunās pasaules tropos, lai gan tā ir izplatīta arī Vecās pasaules tropos un ziemeļu mērenajos reģionos.

Daudzām sugām ir ļoti dekoratīvas lapas un ziedi, un sugas tiek plaši izmantotas dārzkopībā (it sevišķi vietās, kur ziemās nav sala); tās arī ir populāras kā telpaugi.

## Apraksts
Ārumu dzimtas pārstāvjiem raksturīgs ložņājošs vai bumbuļveida saknenis. Lapas ir veselas, novietotas rozetē vai pamīšus uz stublāja. Apziednis ir līdzīgs kauslapām vai apziedņa nav. Ziedi ir sīki, parasti vālveida ziedkopā. Pie vālītes pamata ir seglapa. Auglis parasti ir oga.

## Sistemātika
Dzimtā ir klasificētas vairāk nekā 140 ģintis, tostarp:

**Ārumu dzimta** (*Araceae*):

* ģints alokāzijas (*Alocasia*)
* ģints cūkauši (jeb kallas) (*Calla*)
* ģints dižkallas (jeb zantedešijas) (*Zantedeschia*)
* ģints dīfenbahijas (*Dieffenbachia*)
* ģints epipremni (*Epipremnum*)
* ģints kalādijas (*Caladium*)
* ģints kalmes (*Acorus*)
* ģints kolokāzijas (*Colocasia*)
* ģints lizihitoni (*Lysichiton*)
* ģints monsteras (*Monstera)*
* ģints scindapši (*Scindapsus*)
* ģints spatifīlas (*Spathiphyllum)*
* ģints zamiokulkas (*Zamioculcas*)

## Galerija

Attēls:Titan-arum1web.jpg|*Amorphophallus titanum*
Attēls:Anaphyllum wightii.jpg|*Anaphyllum wightii*
Attēls:Anubias barteri barteri.JPG|*Anubias barteri*
Attēls:Shield Leaf Ariopsis (3825822330).jpg|*Ariopsis peltata*
Attēls:Biarum carduchorum.JPG|*Biarum carduchorum*
Attēls:Pinellia cordata1.jpg|*Pinellia cordata*
Attēls:Shingle Plant (Rhaphidophora korthalsii) 1.jpg|*Rhaphidophora korthalsii*


## Atsauces
Lalbaghas forts

**Lalbaghas forts** () ir 17. gadsimtā celts cietoksnis Bangladešas galvaspilsētas Dakas vecpilsētā, pilsētas ziemeļrietumu daļā.

Cietoksnis celts kā Mogulu impērijas Bengālijas provinces gubernatora rezidence. To cēla valdnieka Aurangzeba vecākais dēls Muhammads Azams Šahs (1653—1707). Cietoksnim ir taisnstūra forma, kura izmēri ir 1082 x 800 metri.

## Attēlu galerija

Bangladesh_DSC_0020_(3930937812).jpg
Dhaka_Lalbagh_Fort_5.JPG
Darbar_Hall_Hammam_Khana_front_view_Lalbaghkella.jpg
Gate_way_of_the_South_East_corner_of_Lalbagh_Fort_4.jpg


## Ārējās saites
PrestaShop

***PrestaShop*** ir bezmaksas un atvērtā koda tīmekļa žurnālu programmatūra, kas rakstīta *[[PHP]]*, bet datus glabā *[[MySQL]]* datubāzē. *PrestaShop* ir balstīts uz *b2/cafelog* programmatūras.

PrestaShop ir daudz partneru un integrāciju, tostarp: Microsoft, Revolut, TikTok, Firmao CRM, PayPal.

## Atsauces

## Ārējās saites
* Oficiālā mājaslapa 
* Oficiālā mājaslapa 
* GitHub repozitorijs
Ingvilla Flugstade Estberga

**Ingvilla Flugstade Estberga** (; dzimusi  Jēvīkā) ir norvēģu distanču
slēpotāja, divkārtēja olimpiskā čempione, 2019. gada Pasaules kausa kopvērtējuma uzvarētāja, 2015. gada pasaules čempione komandu sprintā un 2023. gada pasaules čempione stafetē.

## Karjera
Guvusi panākumus pasaules čempionātos junioriem, no 2008. līdz 2010. gadam izcīnot 7 zelta un 3 sudraba medaļas. 2011. gada Pasaules U-23 čempionātā Otepē izcīnīja zeltu 15 km skiatlonā. Pasaules kausa sacensībās debitēja  Drammenē, sprinta kvalifikācijā ieņemot 31. vietu. 

 izcīnīja savu pirmo uzvaru Pasaules kausā, paliekot nepārspēta sprintā Lencerheidē, kas bija arī *[[Tour de Ski]]* 3. posms.  Sočos kopā ar Māritu Bjergenu izcīnīja zelta medaļu komandu sprintā. Individuālajās sprinta sacensībās ieguva sudraba goalgu, piekāpjoties tikai citai norvēģietei Maikenei Kaspešenai Fallai.

2015. gada Pasaules čempionātā Fālunā komandu sprintā, startējot kopā ar Fallu, kļuva par pasaules čempioni. Individuāli lābāko rezultātu sasniedza sprintā, kur iekļuva finālā un ieņēma 6. vietu. 2015.—2016. gada sezonā izcīnīja otro vietu Pasaules kausa kopvērtējumā. Abas nākamās sezonas noslēdza 3. vietā kopvērtējumā.  Phjončhanā ieguva zelta medaļu stafetē. Individuāli labāko rezultātu sasniedza 30 km distancē klasiskajā stilā ar kopēju startu, ieņemot 4. vietu. 

2019. gadā kļuva par *Tour de Ski* kopvērtējuma uzvarētāju, uzvarot četros posmos pēc kārtas. 2019. gada Pasaules čempionātā izcīnīja piecas medaļas — visās disciplīnās, kurās piedalījās. Tika iegūtas sudraba godalgas skiatlonā, stafetē un 30 km distancē brīvajā stilā, kā arī bronza komandu sprintā un 10 km distancē. 2018.—2019. gada sezonā izcīnīja kristāla globusu, uzvarot Pasaules kausa kopvērtējumā.

Vēlāk sportistei sākās veselības problēmas, un Norvēģijas Slēpošanas federācijas ārsti vairākkārt neļāva viņai piedalīties sacensībās. Estberga bija spiesta izlaist arī  Pekinā. 2022.—2023. gada sezonas sākumā atgriezās sacensību apritē. 2023. gada Pasaules čempionātā stafetē kopā ar Tīrilu Vengu, Astridu Eiri Slinnu un Anni Hjersti Kalvo izcīnīja zeltu.

## Atsauces

## Ārējās saites
Anne Hjersti Kalvo

**Anne Hjersti Kalvo** (; dzimusi ) ir norvēģu distanču slēpotāja, 2023. gada pasaules čempione stafetē un sudraba medaļas ieguvēja komandu sprintā.

## Karjera
Pasaules kausa sacensībās debitēja  Drammenē, sprinta kvalifikācijā ieņemot 51. vietu. Pirmos punktus Pasaules kausa ieskaitē ieguva 2017. gada janvārī Toblahā, ieņemot 28. vietu sprintā. 2021. gada Pasaules čempionātā ieņēma 12. vietu 15 km skiatlonā un sesto vietu 30 km distancē klasiskajā stilā ar kopēju startu.

 Beitostēlenē 10 km distancē klasiskajā stilā ieņēma 2. vietu, pirmo reizi izcīnot vietu uz goda pjedestāla Pasaules kausa posmos. 2023. gada Pasaules čempionātā Planīcā izcīnīja savu pirmo pasaules čempionātu medaļu — sudrabu komandu sprintā, startējot kopā ar Tīrilu Vengu. Stafetē Norvēģijas komandas sastāvā izcīnīja zeltu, bet 30 km distancē klasiskajā stilā, izcīnot sudrabu, saņēma arī savu pirmo individuālo medaļu.

## Atsauces

## Ārējās saites
Barijs Sīls: Īstens amerikānis

**"Barijs Sīls: Īstens amerikānis"** () ir 2017. gada ASV asa sižeta kinokomēdija, kuras režisors ir Dags Laimens. Filmā galvenās lomas atveido Toms Krūzs, Dounels Glīsons, Sāra Raita, Džesijs Plemonss un Keilebs Lendrijs Džonss.

Filma balstīta uz bijušo *[[Trans World Airlines]]* pilotu Bariju Sīlu, kurš sāka pildīt CIP misijas un pārvadāt narkotikas no Kolumbijas uz ASV.

Filmas "Barijs Sīls: Īstens amerikānis" pirmizrāde notika  un to izplatīja *[[Universal Pictures]]*. Filma saņēma pozitīvas kritiķu atsauksmes, īpaši izceļot Krūza aktierspēli, un nopelnīja 134,9 miljonus ASV dolāru.

## Atsauces

## Ārējās saites
Manas lielās grieķu kāzas

**"Manas lielās grieķu kāzas"** () ir 2002. gada ASV romantiskā kinokomēdija, kuras režisors ir Džoels Cviks. Filmā galvenās lomas atveido Nia Vardalosa, Džons Korbets, Leinija Kazana un Maikls Konstantins.

Filma stāsta par jaunu grieķieti, kas iemīlas amerikānī.

Filmas "Manas lielās grieķu kāzas" pirmizrāde notika . Filma saņēma pozitīvas kritiķu atsauksmes un to nominēja Amerikas Kinoakadēmijas balvai kategorijā "Labākais oriģinālscenārijs". Filma bija arī finansiāli veiksmīga, nopelnot 368,7 miljonus ASV dolāru pie 5 miljonu budžeta. 2016. gadā iznāca turpinājums "Manas lielās grieķu kāzas 2".

## Atsauces

## Ārējās saites
Grāmatu klubiņš

**"Grāmatu klubiņš"** () ir 2018. gada ASV romantiskā kinokomēdija, kuras režisors ir Bills Holdermans. Filmā galvenās lomas atveido Daiena Kītone, Džeina Fonda, Kendisa Bergena un Mērija Stīnbērdžena.

Filma stāsta par četrām draudzenēm, kas, pēc romāna "Greja 50 nokrāsas" izlasīšanas grāmatu klubā, sāk izmainīt savas dzīves.

Filmas "Grāmatu klubiņš" pirmizrāde notika  un to izplatīja *[[Paramount Pictures]]*. Filma saņēma dalītus kritiķu vērtējumus, lai gan aktierspēle tika slavēta. "Grāmatu klubiņš" bija finansiāli veiksmīga filma, nopelnot 104,4 miljonus ASV dolāru pie 14,1 miljonu budžeta.

## Atsauces

## Ārējās saites
Vieglā uzvedība

**"Vieglā uzvedība"** () ir 2008. gada Apvienotās Karalistes romantiskā kinokomēdija, kuras režisors ir Stīvens Eliots. Filmā galvenās lomas atveido Džesika Bīla, Kolins Fērts, Kristīna Skota Tomasa un Bens Bārnss. Filma balstīta uz Noela Kauarda lugu ar tādu pašu nosaukumu.

Filma stāsta par bagāto angli Džonu, kurš pēc īsas satikšanās Francijā apprec jaunu amerikānieti Laritu un ved viņu iepazīstināt ar saviem vecākiem.

Filmas "Vieglā uzvedība" pirmizrāde notika . Filma saņēma pārsvarā pozitīvas kritiķu atsauksmes.

## Atsauces

## Ārējās saites
Exodus: Dievi un Valdnieki

**"Exodus: Dievi un Valdnieki"** () ir 2014. gada ASV, Apvienotās Karalistes un Francijas kopražojuma episka filma, kuras režisors ir Ridlijs Skots. Filmā galvenās lomas atveido Kristians Beils, Džoels Edžertons, Džons Turturo, Ārons Pols, Bens Mendelsons, Sigurnija Vīvere un Bens Kingslijs.

Filma stāsta par Mozus sacelšanos pret Ramzesu II un viņa vadīto ebreju ceļu cauri tuksnesim.

Filmas "Exodus: Dievi un Valdnieki" pirmizrāde notika  un to izplatīja *[[20th Century Studios|20th Century Fox]]*. Filma saņēma pārsvarā negatīvas kritiķu atsauksmes, slavējot aktierspēli un vizuālos efektus, bet kritizējot scenāriju. Ēģiptē un Apvienotajos Arābu Emirātos filmu aizliedza "vēsturisko neprecizitāšu" dēļ. Filma nopelnīja 268,2 miljonus ASV dolāru.

## Atsauces

## Ārējās saites
Haledži ezers

**Haledži ezers** () ir saldūdens ezers Pakistānas dienvidos uz austrumiem no Karāči. Ezeram ir daļēji mākslīga izcelsme. Līdz 20. gadsimta trīsdesmitajiem gadiem šeit atradās sālsūdens lagūna. Otrā pasaules kara laikā briti, lai nodrošinātu Karāči ūdensapgādi, izraka kanālu no Indas upes un nostiprināja ūdenskrātuves krastus un tas pārvērtās par saldūdens ezeru. Ezers ir putnu ziemošanas vieta. Šeit ik gadu uzturas 50 000 līdz 100 000 putnu, to starpā Dalmācijas pelikāni (*Pelecanus crispus*), baltvēderi un lauči. Riesto tūkstošiem nakts gārņu. 1976. gadā Haledži ezers tika atzīts par Rāmsaras vietu.  

## Ārējās saites
Aritmētiskais vidējais

thumb|343x343px|Ģeometriski parādīts, kas ir moda, mediāna un vidējais aritmētiskais.
Matemātikā un statistikā **aritmētiskais vidējais** jeb **vidējais aritmētiskais**, bieži saukts vienkārši par **vidējo vērtību**, ir divu vai vairāku skaitļu summas dalījums ar šo skaitļu skaitu. n skaitļu x_1,\ldots,x_n aritmētisko vidējo apzīmē ar \bar{x} un izsaka kā:

:\bar{x}=\frac{1}{n}\left (\sum_{i=1}^n{x_i}\right)
=\frac{x_1+x_2+\dots+x_n}{n}

Aritmētiskais vidējais tiek plaši izmantots visa veida zinātniskajās un akadēmiskajās sfērās. Tas labi raksturo kopas, kurās visi elementi ir vienmērīgi sadalīti, tomēr to stipri ietekmē izlecēji (salīdzinoši ļoti mazas vai lielas vērtības kopā), tāpat tas var nebūt izsakošs lielums asimetriskiem sadalījumiem. Šādos gadījumos tendenču raksturošanai var izmantot citu statistisko lielumu, kā mediānu vai modu.

Aritmētiskajā vidējā katrs skaitlis dod vienādu ieguldījumu gala vērtībā. Šo lielumu var vispārināt, katrai vērtībai piešķirot tās ieguldījumu vidējā (svaru), ko sauc par svērto vidējo.

## Ārējās saites
* ''MathWorld'' ieraksts
* uzdevumi.lv ieraksts
Tandas ūdenskrātuve

**Tandas ūdenskrātuve** () ir mākslīga ūdenskrātuve Pakistānas ziemeļos, Haibarā Pahtūnhvā. Tās izveides projekts tika uzsākts 1962. gadā, bet pilnībā izveidota tā tika 1967. gadā. Paredzēta apkārtējā reģiona apūdeņošanai. Dabas liegums. Uzturas apmēram 500 putnu, migrācijas laikā sasniedzot 2000 īpatņu. 1976. gadā Tandas ūdenskrātuve tika atzīta par Rāmsaras vietu. 

## Ārējās saites
Svētais zirneklis

**"Svētais zirneklis"** () ir 2022. gada Vācijas, Dānijas, Francijas un Zviedrijas kopražojuma krimināltrillera filma, kuras režisors ir Alī Abāsī. Filmā galvenās lomas atveido Mehdi Bedžestani un Zara Amira Ebrahimi.

Filma balstīta uz patiesu stāstu par sērijveida slepkavu, kurš laika posmā no 2000. līdz 2001. gadam nogalināja 16 prostitūtas Irānas pilsētā Mešhedā, kā arī par jaunu žurnālisti, kas slepkavības izmeklē.

Filmas "Svētais zirneklis" pirmizrāde notika  2022. gada Kannu kinofestivālā, kur tā sacentās par Zelta palmas zaru. Zara Amira Ebrahimi saņēma festivālā labākās aktrises balvu. Filmu izvēlējās kā Dānijas kandidatūru par labāko starptautisko spēlfilmu 95. Kinoakadēmijas balvai, tomēr to nenominēja.

## Atsauces

## Ārējās saites
Pekanbaru

**Pekanbaru** () ir pilsēta Indonēzijā, Riau provinces galvaspilsēta. Izvietojusies provinces vidienē Siakas upes krastos. Pilsēta multietniska — tajā dzīvo minankabau (40%), malajieši (32%), javieši (16%) un bataki (11%), bet pēc konfesionālās piederības lielākā daļa ir musulmaņi (85%), bet 3,8% budisti un 11,5% kristieši.

## Vēsture
Par Pekanbaru (‘Jaunais tirgus’) dibināšanas gadu tiek uzskatīts 1784. gads, kad Siakas sultāns netālu no savas pils Siakas upes krastā nolēma izveidot tirdzniecības ostu. No 1760. līdz 1830. gadam pilsēta bija sultanāta galvaspilsēta. Vēlākos gados pilsēta kļuva par kafijas audzēšanas un akmeņogļu ieguves reģiona centru. 1960. gadā pilsēta kļuva par Riau provinces administratīvo centru Tandžunpinanas vietā.

## Atsauces

## Ārējās saites
Drigha ezers

**Drigha ezers** () ir iesāļs, sekls ezers Pakistānā 29 kilometrus uz rietumiem no Lārkānas. Tas atrodas Indas palienē. Izveidojies plūdu laikā 1814., 1815. un 1817. gadā. Ezers ir svarīga ūdensputnu ligzdošanas un ziemošanas vieta, šeit regulāri uzturas vairāk nekā 20 000 putnu. 1976. gadā Drigha ezers tika atzīts par Rāmsaras vietu.

## Ārējās saites
Ģeometriskais vidējais

Matemātikā un statistikā **ģeometriskais vidējais** jeb **proporcionālais vidējais** ir vidējās vērtības veids, ko iegūst, skaitļus reizinot (atšķirībā no aritmētiskā vidējā, kurā skaitļus saskaita). n nenegatīvu reālu skaitļu x_1,\ldots,x_n ģeometrisko vidējo aprēķina, no šo skaitļu reizinājuma velkot n-tās pakāpes sakni:

:G(x_1,\ldots,x_n)=\sqrt[n]{a_1 a_2 \cdots a_n}

Ģeometrisko vidējo izmanto lielumiem, kuri tiek savā starpā reizināti, kā arī lielumiem, kuriem raksturīga eksponenciāla augšana, piemēram, cilvēku populācijai uz Zemes. Ar ģeometrisko vidējo var izteikt kāda lieluma vidējo augšanas ātrumu.

Ģeometrisko vidējo var interpretēt arī ģeometriski — divu skaitļu a un b ģeometriskais vidējais ir tāda kvadrāta malas garums, kura laukums ir vienāds ar taisnstūra ar malas garumiem a un b laukumu.

Jebkurai nenegatīvu reālu skaitļu kopai ģeometriskais vidējais vienmēr ir mazāks vai vienāds par aritmētisko vidējo. Šo faktu sauc par nevienādību starp aritmētisko vidējo un ģeometrisko vidējo.

## Ārējās saites
* ''MathWorld'' ieraksts
Kīndžharas ezers

**Kīndžharas ezers** () ir saldūdens ezers Pakistānas dienvidos 36 kilometrus uz ziemeļiem no Thatas. Tā ir lielākā saldūdens ūdenstilpe valstī un svarīgs Thatas reģiona un Karāči ūdensapgādes avots. Pašreizējā formā ezers izveidots 1930. gadā, apvienojot divus citus ezerus. Ezers ir populāra pakistāniešu atpūtas vieta. Svarīga putnu ligdošanas, barošanās un ziemošanas vieta. Dažkārt šeit uzturas vairāk nekā 140 000 putnu. 1976. gadā Kīndžharas ezers tika atzīts par Rāmsaras vietu.    

## Ārējās saites
Dumai

**Dumai** () ir pilsēta Indonēzijā, osta Malakas šaurumā. Administratīvi ietilpst Riau provincē, veido atsevišķu apriņķa līmeņa municipalitāti. Izvietojusies provinces ziemeļos pie Rupatas šauruma  no provinces galvaspilsētas Pekanbaru. Pilsēta multietniska — tajā dzīvo malajieši (50%), minankabau (23%), javieši (15%) un bataki (7%), bet pēc konfesionālās piederības lielākā daļa ir musulmaņi (85%), bet 3,2% budisti un 11% kristieši. Nozīmīgs transporta un tirdzniecības centrs. Pilsēta izaugusi 20. gadsimta otrajā pusē pēc naftas atradņu apgūšanas Riau provincē.

## Atsauces

## Ārējās saites
Učhali komplekss

**Učhali komplekss** ir trīs sājūdens un sālsūdens ezeru virkne Pakistānas ziemeļos. Tie ir Učhali ezers (9,43 km2), Khabiki ezers (2,43 km2) un Džahlara ezers. Svarīga putnu ziemošanas vieta. Citu starpā sastopams baltgalvas zilknābis, baltacis un flamingi. Dažkārt šeit uzturas vairāk nekā 140 000 putnu. 1996. gadā Učhali komplekss tika atzīts par Rāmsaras vietu.    

## Ārējās saites
Čašmas aizsprosts

**Čašmas aizsprosts** () ir HES uz Indas upes Pakistānas ziemeļos. Aizsprosts ir 11,28 metrus augsts un 1084 metrus garš. HES turbīnu jauda — 8 x 23 MW. Ūdenskrātuves ūdens tiek izmantots apūdeņošanai. Aizsprostu no 1967. līdz 1971. gadam cēla franču kompānijas, bet elektroenerģijas ražošana sākta 2001. gadā.

Aizsprosta ūdenskrātuve 1996. gadā iekļauta Rāmsaras konvencijas aizsargājamo vietu sarakstā. Šeit uzturas vairāk nekā 200 000 putnu, sevišķi svarīga ziemošanas vieta tā ir dzērvēm.

## Ārējās saites
Taunsas aizsprosts

**Taunsas aizsprosts** () ir aizprosts uz Indas upes Pakistānas centrālajā daļā. Ar aizsprosta palīdzību tiek regulēta upes ūdens padeve un apkārtējā reģiona irigācija. Aizsprosts kalpo arī kā auto un dzelzceļa tilts, gāzes un naftas vada un elektrības padeves nodrošināšanai. Aizprosts uzbūvēts 1958. gadā.  

Aizsprosta ūdenskrātuve 1996. gadā iekļauta Rāmsaras konvencijas aizsargājamo vietu sarakstā. 

## Ārējās saites
Vamena

**Vamena** () ir pilsēta Indonēzijā, Kalnienes Papua provinces galvaspilsēta un Džajavidžajas apriņķa centrs. Izvietojusies provinces vidienē Baliemas upes krastā pie tās pietekas Uves ietekas. 

## Vēsture
Pilsēta izvietojusies Baliemas ielejā, kas ir blīvi apdzīvots Jaungvinejas vidienes lauksaimniecības reģions. Pilsētu kā vienu no pēdējām savā koloniālās valdīšanas laikā 1956. gadā dibināja holandieši. Vēl 1980. gados Vamena bija neliels dani cilts ciemats. Kopš 1969. gada Džajavidžajas apriņķa centrs, bet kopš 2022. gada jaundibinātās Kalnienes Papuas provinces galvaspilsēta.

## Atsauces

## Ārējās saites
Nevienādība starp aritmētisko vidējo un ģeometrisko vidējo

**Nevienādība starp [[aritmētiskais vidējais|aritmētisko vidējo]] un [[ģeometriskais vidējais|ģeometrisko vidējo]]** ir nevienādība, kas apgalvo, ka nenegatīvu reālu skaitļu a_1, a_2, \dots, a_n aritmētiskais vidējais vienmēr ir lielāks vai vienāds ar šo skaitļu ģeometrisko vidējo:

: \frac{a_1 + a_2 + \dots + a_n}{n} \ge \sqrt[n]{a_1 \cdot a_2 \cdot \dots \cdot a_n}.

Vienādība izpildās tikai gadījumā, kad visi skaitļi ir vienādi.

Aplūkojot dažādus šīs nevienādības speciālgadījumus var iegūt:

* diviem skaitļiem \frac{x+y}2 \ge \sqrt{xy};
* trim skaitļiem \frac{x+y+z}3 \ge \sqrt[3]{xyz};
* ja aplūko šo nevienādību skaitļiem x un \frac{1}x, var iegūt, ka x + \frac{1}x \ge 2 — pozitīva skaitļa un tam apgrieztā skaitļa summa vienmēr ir lielāka vai vienāda ar 2.

Šai nevienādībai eksistē dažādi vispārinājumi, kā Muirheda nevienādība vai Maklorina nevienādība, tāpat šī nevienādība ir spēkā, ja izmanto svērto aritmētisko vidējo un svērto ģeometrisko vidējo.

Dažreiz šai nevienādībai pievieno harmonisko vidējo, kas vienmēr ir mazāks vai vienāds ar ģeometrisko vidējo, līdz ar to var iegūt, ka:

: \frac{a_1 + a_2 + \dots + a_n}{n} \ge \sqrt[n]{a_1 \cdot a_2 \cdot \dots \cdot a_n} \ge \frac{n}{\frac{1}{a_1} + \frac{1}{a_2} + \ldots + \frac{1}{a_n}}.

## Ārējās saites
* Nevienādību pierādīšana – nevienādība starp vidējo aritmētisko un vidējo ģeometrisko